442.03 REGOLAMENTI DWAR IL-FOND TAL-KOPERATIVI L-AVVIŻ LEGALI 344 tal-2016. L-AVVIŻ LEGALI 344 tal-2016. 1. It-titolu ta’ dawn ir-regolamenti hu r-Regolamenti dwar il-Fond Ċentrali tal-Koperativi. 2. Tifsir. (1) F’dawn ir-regolamenti, sakemm ir-rabta tal-kliem ma teħtieġx xort’oħra- " Att " tfisser l-Att dwar Soċjetajiet Koperativi; Kap. 442. Kap. 442. "Bord tal-Koperativi " tfisser il-Bordimwaqqaf bl-artikolu 3 tal-Att; " Fond" tfisser il-flejjes tal-Fond Ċentrali tal-Koperativi kif stabbilit bl-artikolu 91 tal-Att; " Kumitat " tfisser il-Kumitat Ċentrali tal-Fond tal-Koperativi; " Malta " għandha li l-istess tifsira mogħtija lilha fl-artikolu 124 tal-Kostituzzjoni; " Ministru " għandha l-istess tifsira mogħtija lilha fl-artikolu 2 tal-Att; " Sedja " tfisser iċ-Chair person tal-Kumitat tal-Fond Ċentrali tal-Koperativi; "soċjetà primarja " għandha l-istess tifsira mogħtija lilha fl-artikolu 2 tal-Att. (2) Kliem u frażijiet mhux imfissra f’dawn ir-regolamenti għandhom l-istess tifsira mogħtija lilhom fl-Att. 3. Funzjonijiet tal-Kumitat. Għandu jkun hemm Kumitat li għandu jkun magħruf bħala l-Kumitat tal-Fond tal-Koperativi Ċentrali li l-funzjonijiet tiegħu għandhom ikunu: (a) li jamministra l-Fond Ċentrali tal-Koperativi; (b) li jimpjega persunal neċessarju biex jaqdi l-funzjonijiet tiegħu; (ċ) li jiffinanzja programmi, inklużedukazzjoni u taħriġ relatat mal-promozzjoni u żvilupp tal-moviment tal-koperativi għal membri ta’ upersunal ingaġġjat mill-koperativi u persuni oħra li jistgħu jikkontribwixxu b’mod attiv fil-promozzjoni tal-moviment tal-koperativa; (d) li jikkummissjona studji u riċerka dwar materji partikolari tal-attività tal-koperativa jew kwalunkwe soċjetà koperativa individwali f’Malta; (e) li jiffinanzja materjal edukattiv tal-koperativa bil-għan li jippromwovi l-ideali u l-prattiċitajiet tal-koperativa; (f) li jappoġġja u jintensifika l-parteċipazzjoni tal-moviment Malti tal-koperativi f’organizzazzjonijiet rilevanti, attivitajiet u proġetti fuq livell interazzjonali; (g) li jappoġġja, jirkupra u jibda proċedimenti għall-ħlas ta’ sommom lill-Fond Ċentrali tal-Koperativi, skont l-artikolu 91(6) tal-Att; (h) li jiġbor u japprova l-estimi annwali finanzjarji tal-Fond; (i) li jaħtar awditur tal-Fond; (j) li jirċievi u jikkonsidra r-rapport tal-awditur fuq il-kontijiet u l-estimi (workings) tal-Fond; (k) li jipprovdi assistenza lil soċjetjiet koperativi f’konnessjoni mal-aċċess utkattir ta’ finanzi; (l) li jinvestiga kwalunkwe materja li tikkonċerna l-operazzjonijiet tal-Fond; u (m) li jwettaq kwalunkwe funzjoni oħra li l-Ministru jista’ jassenjalu. 4. Il-Ministru jaħtar Kumitat tal-Fond Ċentrali tal-Koperativi. (1) Il-Ministru għandu jaħtar il-Kumitat tal-Fond Ċentrali tal-Koperativi, skont id-dispożizzjonijiet ta’ dawn ir-regolamenti. (2) (a) Il-Kumitat għandu jikkonsisti minn ħdax-il membru li jivvotaw li għandu jkun magħmul minn sitt membri indipendenti maħturin mill-Ministru, tlett membri maħturin b’maġġoranza sempliċi ta’ voti minn fost il-membri ta’ soċjetajiet koperativi primarji eliġibbli u reġistrati u żewġ membri minn fost il-membri ta’ organizzazzjonijiet eliġibbli u rikonoxxuti: Iżda dawk l-organizzazzjonijiet eliġibbli għandhom ikunu organizzazzjonijiet li huma reġistrati skont ir-regolament 12. (b) Is-sitt membri indipendenti għandhom jinħatru mill-Ministru responsabbli għall-koperativi għal perjodu ta’ tlett snin. Dawn il-membri għandhom iżommu u jitilqu mill-kariga skont id-dispożizzjonijiet ta’ dawn ir-regolamenti u l-pattijiet tal-ħatra tagħhom, u jistgħu fl-aħħar tat-terminu tagħhom fil-kariga jerġgħu jinħatru għal dar b’oħra: Iżda membru tal-Kumitat jista’ fi kwalunkwe żmien, permezz ta’ notifika bil-miktub lill-Ministru, jirreżenja mill-ħatra tiegħu fil-Kumitat. (ċ) Membru tal-Kumitat maħtur mill-Ministru jista’ jitneħħa mill-kariga mill-Ministru jekk dak il-membru- (i) huwa, fl-opinjoni tal-Ministru ħati ta’ nuqqas serju fit-twettiq tad-dmirijiet tiegħu; (ii) huwa inkapaċi sabiex iwettaq dmirijietu; jew (iii) qed jikser xi waħda mid-dispożizzjoni ta’ dawn ir-regolamenti. (d) Kwalunkwe membru ieħor tal-Kumitat, għajr membru msemmi fil-paragrafu (ċ), jista’ jitneħħa mill-kariga b’maġġoranza sempliċi tal-membri tal-Kumitat jekk dak il-membru- (i) huwa, fl-opinjoni tal-membri tal-Kumitat, ħati ta’ nuqqas serju fit-twettiq ta’ dmirijietu; (ii) huwa inkapaċi sabiex iwettaq dmirijietu; jew (iii) qed jikser xi waħda mid-dispożizzjonijiet ta’ dawn ir-regolamenti. (e) It-tliet membri maħtura b’maġġoranza ta’ voti minn fost il-membri eliġibbli u soċjetajiet koperativi reġistrati u ż-żewġ membri maħtura minn fost membri tal-organizzazzjonijiet eliġibbli u reġistrati għandhom, qabel ma jinħatru fil-Kumitat, jiddikjaraw bil-miktub taħt ġurament, lis-Sedja, li fiż-żmien tal-ħatra ma kienux soġġetti għal ebda proċedimenti kriminali, li ma nsta bux ħatja ta’ reat kriminali serju, li ma ġewx interdetti għal kwalunkwe perjodu u ma ġewx iddikjarati falluti jew insolventi. Jekk tirriżulta xi waħda mill-imsemmijaskwalifiki, l-imsemmija membri prospettivi m’għandhomx ikunu eliġibbli li jinħatru fil-Kumitat. (f) Il-Ministru għandu jaħtar is-Sedja tal-Kumitat minn fost wieħed mis-sitt membri indipendenti maħtura mill-Ministru. (g) Ebda wieħed mis-sitt membri indipendenti maħtura mill-Ministru m’għandu jinħatar jew jibqa’ membru tal-Kumitat jekk dik il-persuna- (i) hija involuta, direttament jew indirettament fi kwalunkwe attività jew funzjoni tal-Kumitat li tistatoħloqxi kun flitt ta’ interess; jew (ii) hija involuta, direttament jew indirettament fi kwalunkwe attività jew funzjoni tal-Kumitat li tista’ tippreġudika x-xogħol li jkun qed jsir mill-Kumitat; jew (iii) jekk toffri jew tkun ingaġġjata fi kwalunkwe servizz ieħor lil għal xi koperativa oħra reġistrata mal-Bord, jew il-membri fundaturi li qegħdin fil-proċess li jniedu koperativa, jew xi organizzazzjoni rikonoxxuta, jew il-Bord tal-Koperativi. (h) Kap. 490. Kap. 490. Il-membri kollha għandhom ikunu persuni ta’ integrità u b’karattru ta’ moral tajjeb li għandhom jaħdmu b’mod indipendenti u ma jiżvelawx xi informazzjoni, kemm finanzjarja jew ta’ kwalunkwe natura oħra lil terzi persuni, u meta jeżerċitaw il-funzjonijiet tagħhom taħt ir-regolament 3 għandhom jirrispettaw u japplikaw il-prinċipji ta’ mġieba amministrattiva tajba mniżżla fl-artikolu 3 tal-Att dwar il-Ġustizzja Amministrattiva. (i) Il-membri kollha huma mistennija li jkollhom għarfien estensiv fil-qasam relatat mal-ħatra tagħhom inkluż, iżda mhux limitat għal koperativi, ġestjoni finanzjarja, legali, regolatorja u kontabilità. (j) Il-membri tal-Kumitat, għajr dawk maħtura mill-Ministru, għandhom jinħatru għal perjodu ta’ tlett snin. Dawn il-membri għandhom jibqgħu u jitilqu mill-kariga skont id-dispożizzjonijiet ta’ dawn ir-regolamenti u il-pattijiet tal-ħatra tagħhom, u jistgħu fl-aħħar tat-terminu tagħhom fil-kariga jerġgħu jinħatru għal dar b’oħra: Iżda membru tal-Kumitat jista fi kwalunkwe żmien, permezz ta’ notifika bil-miktub lill-Kumitat, jirriżenja mill-ħatra tiegħu fil-Kumitat. (3) (a) Skont id-dispożizzjonijiet tas-sub regolament (2)(a), kwalunkwe soċjetà koperativa li qegħda f’arretrati fl-Fond tal-kontribuzzjoni tagħha u mhix konformi mar-regolament 14 kollu m’għandhiex tkun eliġibbli li tivvota u ebda wieħed mill-membri tagħha ma jista jifforma parti mill-Kumitat. (b) Għall-finijiet ta’ dan is-subregolament, kontribuzzjonijiet magħmula fi żmien disa’ xhur minn tmiem is-sena finanzjarja tas-soċjetà koperativa m’għandhomx jiġu kkunsidrata li jkunu arretrati. (4) (a) Għandu jinħatar Segretarju mill-Ministru u dan għandu jkun responsabbli għat-twettiq ta’ dmirijiet amministrattivi biex jappoġġja lill-Kumitat. Is-Segretarju m’għandux ikollu d-dritt għal vot fil-Kumitat. (b) Id-dmirijiet ta’ Segretarju għandhom jinkludu dan li ġej: (i) li jsejjaħ u jattendi għall-laqgħat tal-Kumitat; (ii) li jżomm b’mod korrett u jaġġorna r-rekords kollha tal-Fond, inkluż karti u reġistri, u li jiġbor il-korrispondenza; (iii) li jwettaq dmirijiet oħra li jkunu speċifikati mill-Kumitat. (5) (a) Osservaturi li mhumiex parti mill-Kumitat jistgħu jiġu mistiedna sabiex jattendu laqgħat tal-Kumitat jew partijiet minnhom, malli ssir talba mis-Sedja, iżda ma jkollhomx dritt ta’ vot fi kwalunkwe deċiżjoni meħuda mill-Kumitat. (b) Osservaturi għandhom ikunu kkunsidrati li jkunu kwalunkwe individwu ieħor li ma jifformax parti mill-Kumitat uli, abbażi tal-kompetenzi tagħhom u, jew esperjenza passata jew preżenti, huma kkunsidrat li li jistgħu jagħtu kontributattiv lejn il-promozzjoni tal-moviment tal-koperativa. (6) Membru tal-Kumitat għandu jitħalla sonorarja li l-Ministru jista’, minn żmien għal żmien, jiddetermina. Dik l-onorarja għandha titħallas mill-Fond Ċentrali tal-Koperativi. (7) Meta jkun hemm vakanza għal kwalunkwe raġuni fir-rigward ta’ membru tal-Kumitat skont is-sub regolament (2), dik il-vakanza għandha timtela’ b’ħatra oħra mal-ewwel opportunità. (8) Kwalunkwe membru tal-Kumitat li jkun assenti għal tlett laqgħat konsekuttivi tal-Kumitat mingħajr raġuni valida għandu jiġi kkunsidrat bħalli rriżenja mill-Kumitat. F’dan il-każ il-proċedura sabiex timtela l-vakanza fil-Kumitat għandha tkun dik deskritta fis-sub regolament (7). (9) Kwalunkwe membru tal-Kumitat li, direttament jew indirettament, jista’ jkollu kunflitt ta’ interess jew interess, għajr bħala membru tal-Kumitat, fi kwalunkwe materja li titqajjem jew tiġi diskussa mill-Kumitat, għandu jirtira mil-laqgħa waqt id-diskussjoni jew sakemm tiġi deċiża mill-Kumitat. Kwalunkwe żvelar għandu jiġi reġistrat fil-minuti tal-laqgħa tal-Kumitat. (10) Il-membri tal-Kumitat u l-impjegati ingaġġjati mill-Kumitat, u kwalunkwe persuna oħra awtorizzata sabiex taġixxi f’isem jew għan-nom tal-Kumitat għandhom, fil-ħinijiet kollha, jittrattaw l-informazzjoni tkun li tkun, u kollha, mill-applikanti waqt il-kors tad-dmirijiet tagħhom b’mod kunfidenzjali. 5. Rappreżentanza legali u ġudizzjarja tal-Kumitat. Ir-rappreżentanza legali u ġudizzjarja tal-Kumitat għandha tkun vestita fis-Sedja u s-Segretarju jew, fl-assenza tas-Sedja, fi kwalunkwe membru ieħor tal-Kumitat, li jista’ jinħatar ukoll mill-Ministru, minflok is-Sedja. 6. (1) Il-laqgħat tal-Kumitat għandhom jissejħu mis-Segretarju li jkun qed jaġixxi fuq l-istruzzjonijiet tas-Sedja, u għandhom isiru b’mod frekwenti kif ikun neċessarju iżda fi kwalunkwe każ mhux inqas minn darba fix-xahar. (2) Il-quorum tal-laqgħat tal-Kumitat għandu jikkonsisti f’sitt membri inkluż is-Sedja. (3) Minkejja d-dispożizzjonijiet tas-sub regolament (2), il-Kumitat m’għandux ikun prekluż milli jżomm kwalunkwe laqgħa jew mill-jaġix xi dwar kwalunkwe materja minħabba vakanza fil-Kumitat. (4) Id-deċiżjonijiet kollha tal-Kumitat għandhom jittieħdu b’maġġoranza sempliċi ta’ voti meħuda mill-membri preżenti u li qed jivvotaw. Is-Sedja għandu jkollha, f’każ ta’ parità ta’ voti, votdeċiżiv addizjonali mal-vot oriġinali tagħha. 7. Rappurtaġġ tal-Kumitat. (1) Il-Kumitat għandu jeżerċita diliġenza għolja fl-amministrazzjoni tal-fondi taħt ir-responsabilità tiegħu. Il-Kumitat ghandu fil-ħin kollu jassigura li jkun hemm likwidità adegwata tal-Fond. (2) Il-Kummissjoni għandha tagħmel disponibbli, tal-inqas darbtejn fis-sena, rapport dwar l-utilizzar tal-fondi lill-Ministru u l-Bord tal-Koperativi. (3) Il-Kumitat għandu, sa mhux aktar tard minn tliet xhur wara t-tmiem ta’ kull sena finanzjarja, jagħmel disponibbli rapport sħiħ tas-sena ta’ qabel, l-attivitajiet u l-operazzjonijiet tiegħu, inklużi rendikonti finanzjarji verifikati lill-Ministru u lill-Bord tal-Koperativi. Kopja ta’ dan ir-rapport għandha wkoll tkun disponibbli għall-pubbliku. (4) Il-Kumitat għandu jagħti lill-Ministru kull faċilità biex jakkwista u jivverifika informazzjoni konnessa mal-attivitajiet tal-Kumitat, sabiex il-Ministru jkun jista’ jeżerċita b’mod xieraq il-funzjonijiet tiegħu taħt dawn ir-regolamenti. 8. Pagamenti. Kull pagament li jsir mill-Fond Ċentrali tal-Koperativi għandu jkun approvat mis-Sedja. Il-pagament tas-sommom approvati mis-Sedja għandu jkun awtorizzat permezz ta’ vawċeriffirmat minn żewġ membri tal-Kumitat. 9. Rekords ta’ kontabilità. Il-Kumitat għandu jżomm kontabilità xierqa u kwalunkwe rekords neċessarji oħra fir-rigward ta’ transazzjonijiet finanzjarji u operazzjonijiet tal-Fond. 10. Awditjar tal-Fond. (1) Il-prospetti finanzjarji tal-Fond għandhom isiru sal-31 ta’ Diċembru ta’ kull sena u għandhom jiġu awditjati minn persuna li għandha warrant sabiex tipprattika bħala awditur ċertifikat u li għandha tinħatar mill-Kumitat. L-awditurhekk appuntat għandu fi żmien raġjonevoli jkollu aċċess sħiħ u ħieles għall-kontijiet u rekords oħra relatati ma’ transazzjonijiet finanzjarji tal-Fond. (2) L-awditur, malli jieħu l-ħatra, għandu jiddikjara bil-miktub li m’għandux kunflitt ta’ interess kemm direttament jew indirettament ma’ kwalunkwe organizzazzjoni rikonoxxuta jew kwalunkwe soċjetà koperativa reġistrata u, jekk ikun iddikjarat kun flitt ta’ interess, m’għandux jaċċetta l-ħatra jew, jekk jirriżulta wara dik il-ħatra, għandu jirtira minn dik il-kariga. (3) L-awditur għandu b’mod partikolari jirrapporta dwar: (a) jekk ir-rendikonti finanzjarji juru qagħda vera u imparzjali tat-transazzjonijiet finanzjarji u tal-istat tal-affarijiet tal-Fond; (b) jekk inżammux sew il-kontijiet u rekords oħra; (ċ) jekk l-irċevuti, ħlasijiet, depożiti u investimenti ta’ flejjes fir-rigward tal-Fond ġewx effetwati skont id-dispożizzjonijiet tal-Att u ta’ dawn ir-regolamenti: u (d) kwalunkwe materja relevanti oħra li tirriżulta mill-awditjar. (4) L-awditur għandu minnufih jinforma lill-Kumitat dwar kwalunkwe irregolarità materjal i żvelata fil-kors tal-awditjar tiegħu. (5) Ir-rimunerazzjoni tal-awditur għandha tiġi determinata mill-Kumitat, skont kif ikun il-każ, u għandha titħallas mill-Fond. 11. Notifiki u kommunikaz-zjonijiet oħra. Kwalunkwe notifika, kommunikazzjoni jew dokument ieħor indirizzat lill-Kumitat għandu jkun indirizzat li s-Sedja. 12. Organizzazzjoni-jiet rikonoxxuti. Organizzazzjoni għandha tkun uffiċjalment rikonoxxuta mill-Kumitat jekk fuq bażi annwali: (a) għandha bħala l-membri tagħha tal-inqas ħamsa u tlettin fil-mija ta’ soċjetajiet koperativi primarji reġistrati eliġibbli kollha: Iżda għandha tkun sottomessa lill-Kumitat dikjarazzjoni annwali maħruġa mill-Bord tal-Koperativi li taffermadankollu; jew (b) il-membri tagħha jikkontribwixxu tal-anqas ħamsa u tlettin fil-mija tal-kontribuzzjonijiet kollha mħallsa lill-Fond: Iżda wkoll is-soċjetajiet primarji kollha għandhom ikunu mitluba li jinformaw lill-Bord tal-Koperativi dwar l-affiljazzjoni tagħhom ma’ xi organizzazzjoni rikonoxxuta fuq bażi annwali. 13. Eleġibilità għall-fondi. (1) Dawn li ġejjin għandhom ikunu eliġibbli li japplikaw għal aċċess għall-fondi mill-Fond Ċentrali tal-Koperativi skont ir-regolament 15: (a) soċjetajiet koperativi eleġibbli li jagħmlu applikazzjoni diretta lill-Kumitat; (b) kwalunkwe organizzazzjoni rikonoxxuta; (ċ) il-Kumitat; (d) il-Bord tal-Koperativi; u (e) kull persuna li attivament tikkontribwixxi fil-promozzjoni u l-iżvilupp tal-moviment tal-koperativi. (2) L-applikazzjonijiet għandhom jaslu għand il-Kumitat skont il-proċeduri preskritti mill-Kumitat. 14. Eleġibilità għal fondi mis-soċjetajiet koperativi u organizzazzjoni-jiet rikonoxxuti. Skont ir-regolament 13(1)(a) u (b Skont ir-regolament 13(1)(a), kwalunkwe soċjetà koperativa eliġibbli jew organizzazzjoni eliġibbli rikonoxxuta li tkun qed tapplika għall-aċċess tal-fondi għandha tkun konformi ma’ dan kollu li ġej: (a) id-dispożizzjonijiet rilevanti kollha tal-Att; u (b) is-soċjetajiet koperativi jkunu għamlu kontribuzzjoni minima ta’ sebamija u ħamsin euro (€ 750) kull sena f’tal-inqas tnejn minn l-aħħar tlett snin finanzjarji kif determinat mir-rendikonti finanzjarji awditjati sottomessi lill-Bord tal-Koperativi. Din il-kontribuzzjoni minima mħallsa lill-Fond tista’ tiġi riveduta ’l fuq kull tlett snin fid-diskrezzjoni tal-Bord tal-Koperativi; u (ċ) ir-rendikonti finanzjarji awditjati tas-soċjetajiet koperativi u organizzazzjonijiet rikonoxxuti tal-aħħar sentejn finanzjarji preċendenti m’għandhomx jkun serjament modifikati jew kwalifikati mill-awditur tas-soċjetajiet koperativi jew organizzazzjonijiet. 15. Użu tal-fondi. Il-fondi jistgħu jintużaw biss u jistgħu ikunu distribwiti mill-Kumitat għall-finijiet li ġejjin: (a) minn soċjetà koperativa li tiffinanzja riċerka u żvilupp, taħriġ u programmi edukattivi tas-soċjetà koperativa, imma esklużi l-ispejjeż ġenerali amministrattivi, salarji, pagi, onorarja, miżati ta’ sħubija internazzjonali u spejjeż relatati mal-persunal; (b) minn organizzazzjoni rikonoxxuta li tiffinanzja riċerka u żvilupp, taħriġ u programmi edukattivi relatati mal-promozzjoni u l-iżvilupp tal-moviment tal-koperativi imma esklużi miżati ta’ sħubija internazzjonali u spejjeż amministrattivi ġenerali inklużi salarji, pagi, onorarja u infieq relatat mal persunal; (ċ) mill-Kumitat biex jiffinanzja riċerka u żvilupp, taħriġ u programmi edukattivi relatati mal-promozzjoni u żvilupp tal-moviment tal-koperativa, servizzi ta’ appoġġ u spejjeż ġenerali aministrattivi inklużi onorarja tas-salarji u pagi tal-membri tiegħu u sabiex jaqdil-funzjonijiet tiegħu; (d) minn individwi u korpi statutorji li attivament jikkontribwixxu għall-promozzjoni tal-moviment tal-koperativi sabiex jiffinanzjaw inizjattivi, programmi ta’ taħriġ u edukattivi li jirrigwardaw il-promozzjoni u l-iżvilupp tal-moviment tal-koperativi. 16. Distribuzzjoni tal-fondi. Il-fondi għandhom jiġu distribwiti mil-Kumitat, soġġetti għad-disponibilità, skont l-istruttura fuq tliet livelli li ġejja kif jiġi determinat mill-Kumitat: Livell 1: finanzjament sħiħ jingħata biex jiġu ffinanzjati inizjattivi ta’ riċerka u żvilupp, programmi ta’ taħriġ u edukattivi, rigward il-promozzjoni u l-iżvilupp tal-moviment tal-koperativi; Livell 2: finanzjament sagħoxrin elfeuro (€ 20,000) fis-sena lil kull waħda mill-organizzazzjonijiet rikonoxxuti u lill-Bord tal-Koperativi jingħata biex jiġu rimborżati miżati, dwar sħubija, inter nazzjonali jew lokali approvati biss; Livell 3: finanzjament sa sebgħin elfeuro (€ 70,000) fis-sena lil kull waħda mill-organizzazzjonijiet rikonoxxuti jingħata biex jiġu rimborżati spejjeż ta’ amministrazzjoni inklużi salarji, bil-kondizzjoni li l-ebda salarju full time individwali ma għandu jaqbeż tlieta u għaxrinelfeuro (€ 23,000) fis-sena. 17. Applikabilità ta’ liġijiet oħra. Kap. 497. Dawn ir-regolamenti u l-Kumitat huma soġġetti għal regoli eżistenti li jirregolaw fondi pubbliċi inkluż l-Att dwar l-Amministrazzjoni Pubblika, il-Public Services Management Code u l-Kodiċi tal-Etika skont l-Iskeda. 18. Distribuzzjoni tal-fondi. F’xi sena partikolari, il-Kumitat jista’ jiddistribwixxi samija filmija (100 %) tal-kontribuzzjonijiet annwali rikonoxxuti fl-aħħar kontijiet awditjati disponibbli tal-Fond. 19. Awtorizzazzjoni mill-Ministru. Fi kwalunkwe każ, jekk il-Kumitat jaqbel li jiddistribwixxi iktar minn mija fil-mija (100 %) tal-ammont speċifikat fir-regolament 18, tkun meħtieġa l-awtorizzazzjoni tal-Ministru bil-miktub. 20. Ineleġibilità għal benefiċċju mill-Fond. (1) Skont id-dispożizzjonijiet tar-regolament 14 kwalunkwe soċjetà koperativa li tkun bl-arretrati dwar il-kontribuzzjoni fil-Fond ma tibbenefikax mill-finanzjament ma tkunx eleġibbli biex tapplika għal aċċess għal finanzjament. (2) Għall-finijiet ta’ dan ir-regolament kontribuzzjonijiet li jkunu saru fi żmien disa’ xhur mill-aħħar sena finanzjarja tas-soċjetà koperativa m’għandhomx jiġu kkunsidrati bħala arretrati. 21. (1) Il-ġestjoni u l-imġiba tal-operat tal-Kumitat u l-kontroll amministrattiv ta’ kwalukwe impjegat tiegħu għandhom ikunu r-responsabbiltà tas-Sedja. (2) Il-pattijiet u l-kundizzjonijiet ta’ kull impjegat tal-Kumitat għandhom itkunu komparabbli ma’ dawk ta’ impjegati fis-servizz tal-Gvern u għandhom ikunu stabbiliti mill-Kumitat bi qbil mal-Ministru. 22. Sottomissjoni tal-prospetti. Benefiċjarju ta’ fondi skont dawn ir-regolamenti għandu jissottometti, fuq bażi minima, prospett annwali lill-Kumitat flimkien ma’ kont dettaljat u evidenza dwar l-użu tal-fondi kif preskritt mill-Kumitat: Iżda l-fondi kollha mhux utilizzati skont l-approvazzjoni mogħtija mill-Kumitat għandhom jiġu rimborżati lill-Fond skont kif ikun ordnat mill-Kumitat. 23. Verifiki. (1) Il-fondi distribwiti mill-Kumitat għandhom ikunu soġġetti għal dawk il-verifiki li l-Kumitat jista’ minn żmien għal żmien iwettaq. (2) Il-benefiċċjarji tal-fondi mill-Kumitat għandhom jippermettu li jsiru dawk il-verifikikif u meta mitluba mill-Kumitat jew minn persuni maħtura mill-Kumitat għal dan il-għan. (3) Il-Kumitat għandu jirreżerva d-dritt li jżomm, jissospendi jew jitlob lura pagamenti magħmula mill-Kumitat lil benefiċċjarji li: (a) ma jħallux, jew b’xi modjostakolaw, eżerċizzju verifika; jew (b) jagħtu stampa ħażina tal-kontijiet tagħhom; jew (ċ) li l-allokazzjoni ta’ finanzjamentatgħhom mhux qed tiġi użata għall-finijiet speċifiċi li għalihom kienet intenzjonata. 24. Investigazzjonijiet. Il-Kumitat jista’ jwettaq investigazzjonijiet li jikkonċernaw kwalunkwe nuqqas f’konnessjoni mal-użu tal-fondi u jista’ jirreferi s-sejbiet tiegħu lill-pulizija. 25. (1) Kull benefiċjarju eleġibbli għall-fondi skont ir-regolament 14 li xjentement, b’intenzjoni li jakkwista fondi taħt dawn ir-regolamenti jew jassisti persuna oħra sabiex tagħmel dan- (a) jonqos milli jniżżel f’xi applikazzjoni jew kwalunkwe dokument jew rendikont magħmul, preparat jew sottomess għall-finijiet ta’ dawn ir-regolamenti, xi materjali għandha tkun inkluża fih; jew (b) jagħmel xi dikjarazzjoni falza jew xi nota fi kwalunkwe prospett jew dokument ieħor jew rendikont preparat jew sottomess għall-finijiet ta’ jew taħt dawn ir-regolamenti; jew (ċ) jagħti tweġibiet foloz, kemm verbali jew bil-miktub, għal xi mistoqsija jew talba għal informazzjoni li tkun ġiet mistoqsija jew magħmula skont id-dispożizzjonijiet ta’ dawn ir-regolamenti; jew (d) iħejji jew iżomm jew jawtorizza it-tħejjija jew iż-żamma ta’ xi kotba tal-kontijiet foloz jew rekords oħra jew jiffalsifika jew jawtorizza l-falsifikazzjoni ta’ xi kotba tal-kontijiet jew rekords; jew (e) jagħmel użu minn kwalunkwe frodi, arti jew qerq ikun xi jkun jew jawtorizza l-użu ta’ kwalunkwe frodi, arti jew qerq, ikun ħati ta’ reat, u jeħel, meta jinstabħati, għal kull tali reat multa ta’ mhux inqas minn elfumitejn euro (€ 1,200) u li ma tkunx aktar minn ħames telefeuro (€ 5,000). (2) Meta xi persuna tammetti jew tinstab ħatja ta’ xi wieħed mir-reati fuq imsemmija, il-Kumitat għandu jitlob rimbors sħiħ tal-fondi maħru[a.